מדאיא

מדאיא (בערבית: مضايا, בתעתיק מדויק: מצ'איא) היא עיירה הררית במערב סוריה, כ-40 ק"מ מצפון מערב לדמשק, סמוך לגבול עם לבנון. מרבית תושבי העיירה הם מוסלמים סונים. בקיץ העיירה היא אתר נופש מבוקש.

במלחמת האזרחים בסוריה

אוכלוסיית העיירה, שמנתה כ-9,400 איש בשנת 2004, גדלה במהלך מלחמת האזרחים בסוריה ל-40,000 איש, כתוצאה מפליטים שזרמו אליה. מאז יולי 2015 העיירה הייתה נתונה במצור של חזבאללה ונאמני הנשיא בשאר אל-אסד, שגרם לרעב כבד בעיירה. ב-7 בינואר 2016, האו"ם פרסם קריאה לאפשר גישה ללא הפרעה כדי לספק סיוע חירום למדאיא, אל-פועה וכפריה. האו"ם תיווך במשא ומתן בין ממשלת סוריה למורדים המחזיקים בעיירה כדי לאפשר הגעת סיוע הומניטרי, שהתאפשר ב-11 בינואר 2016.

ב-14 באפריל 2017 יושם הסכם הפסקת האש בין הצדדים בסוריה שנחתם בשנת 2015, ו-60 אוטובוסים הסיעו 2,350 אנשים, כולל 400 מורדים, ממדאיא וזבאדני לאידליב.

 קישורים חיצוניים 
 אמא מדאיא – קומיקס של מארוול קומיקס ו-ABC המתאר את זוועות המצור

הערות שוליים

קטגוריה:סוריה: יישובים